Podľa článku 10 Pokrajinského parlamentného uznesenia o pridelení rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/15) a čl. 15 a 16 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/14 a 54/14 – i. uznesenie) pokrajinský tajomník pre vzdelávanie, predpisy, správu a národnostné menšiny - národnostné spoločenstvá vyniesol

**PRAVIDLÁ**

**O PRIDELENÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ NA SPOLUFINACOVANIE PROGRAMOV A PROJEKTOV V OBLASTI ZÁKLADNÉHO A STREDNÉHO VZDELÁVANIA A VÝCHOVY V AUTONÓMNEJ POKRAJINE VOJVODINE**

**Článok 1**

Týmito pravidlami sa upravujú spôsob, podmienky, priority a kritéria na pridelenie rozpočtových prostriedkov (ďalej: prostriedky) na spolufinacovanie programov a projektov v oblasti základného a stredného vzdelávania a výchovy v Autonómnej pokrajine Vojvodine (ďalej: AP Vojvodina), v súlade s apropriáciami schválenými uznesením o rozpočte Autonómnej pokrajiny Vojvodiny v rámci osobitného oddielu Pokrajinského sekretariátu pre vzdelávanie, predpisy, správu a národnostné menšiny – národnostné spoločenstvá (ďalej: sekretariát).

**Článok 2**

Právo na pridelenie prostriedkov majú ustanovizne základného a stredného vzdelávania a výchovy na území AP Vojvodiny, ktorých zakladateľkou je Srbská republika, autonómna pokrajina alebo jednotka lokálnej samosprávy, regionálne strediská pre profesionálny rozvoj zamestnancov vo vzdelávaní so sídlom na území AP Vojvodiny, ako aj druženia so sídlom na území AP Vojvodiny, ktoré ako jeden spomedzi cieľov združovania plánovali aj aktivity v oblasti vzdelávania (ďalej: užívatelia).

**Článok 3**

Programy a projekty z článku 1 týchto pravidiel sa spolufinancujú súbehom (ďalej: súbeh), ktorý sekretariát vypisuje najmenej raz ročne, v súlade s finančným plánom sekretariátu.

Súbeh obsahuje údaje o názve aktu, na základe ktorého sa vypisuje súbeh, výšku celkových prostriedkov plánovaných na pridelenie súbehom, o tom, kto sa môže prihlásiť na súbeh a na ktoré účely, kritéeria, podľa ktorých sa zoradia prihlášky na súbeh, spôsob a lehota podávania prihlášok na súbeh, ako aj iná dokumentácia, ktorou sa preukazuje splnenie podmienok na podávanie prihlášok na súbeh.

**Článok 4**

Súbeh sa zverejňuje na oficiálnej webovej stránke sekretariátu, v Úradnom vestníku Autonómnej pokrajiny Vojvodiny a v jednom verejnoprávnom prostriedku, čo kryje celé územie AP Vojvodiny.

Súbeh sa môže uverejniť aj v jazykoch národnostných menšín – národnostných spoločenstiev, čo sa úradne používajú v práci orgánov AP Vojvodiny.

**Článok 5**

Prihláška na súbeh sa odovzdáva v písomnej podobe, na jednotnom tlačive, ktoré sa zverejňuje na webovej stránke sekretariátu a ktoré obsahuje cieľ, aktivity, užívateľov, finančný plán a udržateľnosť programov a projektov s lehotou ich realizácie.

Jedna právnická osoba môže odovzdať najviac dve prihlášky.

Sekretariát sa zúčastní v spolufinancovaní jednotlivých programov/projektov maximálne do 80% z celkovo žiadanej sumy na program/projekt, a najviac do sumy 300.000,00 dinárov na program, resp. projekt.

**Článok 6**

K prihláške na súbeh sa pripája nasledujúca dokumentácia:

1. fotokópia aktu o zápise do súdneho registra, resp. fotokópia rozhodnutia o zápise do registra v agentúre obchodných registrov pre obchodné registre združení,
2. fotokópia potvrdenia o daňovom identifikačnom čísle,
3. združenia občanov odovzdávajú aj výpis z AOR, ktorým sa preukazuje, že je podávateľ prihlášky registrovaný pre práce v oblasti vzdelávania (výpis sa dostáva v sídle alebo organizačnej jednotke AOR a nie prostredníctvom online prehľadávania),
4. fotokópia výpisu zo štatútu združenia alebo zakladacieho aktu (v ktorom sa určilo, že sa ciele združenia uskutočňujú v oblasti, ktorá sa určila súbehom) overená v príslušnom orgáne.

Sekretariát si vyhradzuje právo žiadať si od podávateľa prihlášky, podľa potreby, dodatočné informácie.

**Článok 7**

Komisia nebude rozoberať:

* neúplné prihlášky (prihášky, čo neobsahujú kompletnú dokumentáciu potrebnú pre prihlášku na súbeh, ktoré nie sú podpísané a overené pečiatkou, s nevyplnenými rubrikami, vyplnené grafitovou ceruzkou, prihlášky, čo neboli odovzdané na zodpovedajúcich tlačivách alebo čo obsahujú nezrorumiteľné a nečitateľné údaje),
* oneskorené prihlášky (prihlášky zaslané po lehote, ktorá bola uvedená ako posledný deň súbehu),
* neprípustné prihlášky (prihlášky odovzdané neoprávnenými osobami alebo subjektmi, čo sa neurčili súbehom),
* prihlášky užívateľa, čo odovzdal viac ako dve žiadosti na spolufinancovanie programov a projektov podľa tohto súbehu (podávateľ prihlášky je povinný sám si zvoliť projekt, s ktorým sa bude uchádzať na súbehu v prípade, že sú odoslané viac ako dva projekty komisia nebude konať voľbu a dokumentácia sa zamietne),
* prihlášky, v ktorých sa jasne neuviedla jedna priorita (užívateľ je povinný rozhodnúť sa pre prioritu a ak zakrúžkuje viac ako jednu prioritu, komisia nebude rozoberať žiadosť),
* prihlášky, ktoré sa nevzťahujú na súbehom určené účely v článku 10,
* prihlášky užívateľov, ktorí v predchádzajúcom období neopodstatnili pridelené prostriedky finančnými a naračnými správami,
* programy, resp. projekty, ktorých realizácia sa nemôže prevažne realizovať počas bežného rozpočtového roka.

**Článok 8**

Pokrajinský tajomník poverený ukonmi vzdelávania (ďalej: pokrajinský tajomník) zriaďuje Komisiu na uskutočnenie súbehu pre programy a projekty v oblasti základného a stredného vzdelávania a výchovy (ďalej: komisia).

Komisia rozoberá prihlášky odovzdané na súbeh.

Komisia určuje splnenie predpisom stanovených podmienok na súbehu.

Po rozobratí podaných prihlášok na súbeh komisia zostavuje zdôvodnený návrh na pridelenie prostriedkov a doručuje ho pokrajinskému tajomníkovi.

**Článok 9**

Pokrajinský tajomník rozoberá návrh komisie a rozhoduje o rozvrhnutí prostriedkov užívateľom rozhodnutím.

Rozhodnutie z odseku 1 tohto článku je konečné.

Výsledky súbehu sa uverejňujú na webovej stránke sekretariátu.

**Článok 10**

Pri rozoberaní prihlášok na súbeh komisia bude prihliadať na programy a projekty v oblasti základného a stredného vzdelávania a výchovy, ktoré sa vzťahujú:

1. **na modernizáciu vzdelávaco-výchovnej práce**:

* zosúčasnenie vyučovacej práce inovačnosťou a kreativitou všetkých účastníkov, bezpečnosť žiakov, odborné uspôsobovanie učiteľského kádra (pre nevyvinuté a výrazne nevyvinuté jednotky lokálnej samosprávy podľa jedntného zoznamu vyvinutosti regiónov a jednotiek lokálnych samospráv, ktorá sa určuje pre každý rok a uverejňuje vo vestníku Službeni glasnik RS), mediálna popularizácia vzdelávania z dôvodu vyzdvihovania dobrých praktík a súčasných trendov vo vzdelávaní, súťaže žiakov, čo nie sú v organizácii Ministerstva odvety, vedy a technologického rozvoja (medziregionálne, medzinárodné...),

1. **na zlaďovanie vzdelávania s potrebami trhu práce:**

* zveľadenie podnikateľského ducha, rozvoj praktických a životných zručností, profesionálnej orientácie a kariérneho vedenia a skvalitnenia odbornej praxe,

1. **na pestovanie multikultúrnosti/interkultúrnosti a tradície, materinského jazyka príslušníkov národnostných menšín – národnostných spoločenstiev:**

* utvorenie predpokladov na to, aby sa žiaci príslušníci rôznych národnostných spoločenstiev, lepšie navzájom spoznali a nadobudli doatočné poznatky o dejinách, kultúre a iných dôležitých skutočnostiach o spolunažívaní, silnenie medzinárodnostnej dôvery.

1. **na podporovanie inkluzívneho vzdelávania a prevencia skorého opúšťania formálneho vzdelávania:**

* spoločenské zapojenie a napredovanie žiakov (s poruchami vo vývoji, špecifickými ťažkosťami v učení a žiakov zo spoločensky citlivých skupín), ako aj
* žiakov s výnimočnými schpnosťami, vývoj talentov v súlade s ich vzdelávaco-výchovnými potrebami (prispôsobovaním spôsobu a podmienok práce, obohacovaním a rozširovaním vyučovacích obsahov),

1. **na podnecovanie mimovyučovacích aktivít:**

* na organizované a odborné vedenie strávenia voľného času žiakov v mimovyučovacom období a počas školsých prázdnin prostredníctvom edukačných kempingov, sekcií, športových, vedeckoechnických, kultúrnych a iných obsahov).

**Článok 11**

Pri určovaní výšky prostriedkov na pridelenie sa uplatňujú nasledujúce kritériá:

1. **Vyhovenie téme programu/projektu (0 až 50 bodov):**

* ciele a aktivity programu/projektu sú zladené s prioritami súbehu,
* ciele programu/projektu sú jasné, konkrétne a uskutočniteľné,
* aktivity sú reálne a adekvátne na dosiahnutie cieľa,
* uplatnený bol inovačný prístup k plánovaniu aktivít, ktorými sa prenášajú poznatky a skúsenosti škôl a združení občanov na širší spoločenský zväzok.

1. **Vplyv navrhnutého programu/projektu (0 až 50 bodov):**

* veľkosť cieľovej skupiny,
* stupeň zapojenia cieľovej skupiny, ktorej sa určil program/projekt,
* zviditeľnenie programu/projektu,
* udržateľnosť výsledkov programu/projektu,
* zapojenie partnerských inštitúcií do realizácie programu/projektu.

1. **Kompetentnosť navrhovateľa a doterajšia skúsenosť (0 až 50 bodov):**

* Doterajšia skúsenosť v realizácii programu/projektu, ktorá prispieva k zveľadeniu vzdelávaco-výchovnej práce.

Maximálny počet bodov pre jeden program/projekt môže byť 150 bodov.

**Článok 12**

Záväzok pridelenia prostriedkov sekretariát preberá na základe zmluvy, v zmysle zákona, ktorým sa upravuje rozpočtová sústava.

**Článok 13**

Užívateľ je povinný pridelené prostriedky používať účelovo a zákonne a neminuté prostriedky vrátiť do rozpočtu AP Vojvodiny.

Užívateľ je povinný podať správu o používaní prostriedkov najneskôr do 15 (pätnásť) dní po stanovenej lehote na realizáciu účelu, na aký sa prostriedky pridelili, s príslušnou dokumentáciou, ktorú overili zodpovedné osoby.

Užívateľ je povinný nadobudnuté prostriedky vrátiť do rozpočtu AP Vojvodiny, ak sa zistí, že sa prostriedky nepoužívajú na realizáciu účelu, na akú sa pridelili.

Ak užívateľ neodovzdá správu z odseku 2 tohto článku, stráca právo uchádzať sa na súbehu o rozvrhnutie prostriedkov s novými programami, resp. projektmi.

Ak jestvujú pochybnosti, že sa pridelené prostriedky v jednotlivých prípadoch neúčelovo minuli, sekretariát začne konanie pred pokrajinským orgánom správy pre rozpočtovú inšpekciu z dôvodu kontroly účelového a zákonného používania prostriedkov.

**Článok 14**

Dňom nadobudnutia účinnosti týchto pravidiel zanikajú Pravidlá o pridelení rozpočtových prostriedkov Pokrajinského sekretariátu pre vzdelávanie, správu a národnostné spoločenstvá na financovanie a spolufinancovanie programov a projektov v oblasti základného a stredného vzdelávania v oblasti žiackeho štandardu číslo 128-451-1095/2015-01 z 28. apríla 2015.

**Článok 15**

Tieto pravidlá nadobúdajú účinnosť dňom zverejnenia Úradným vestníkom Autonómnej pokrajiny Vojvodiny a uverejnia sa na oficiálnej webovej stránke Pokrajinského sekretariátu pre vzdelávanie, predpisy, správu a národnotné menšiny- národnostné spoločenstvá.

**POKRAJINSKÝ SEKRETARIÁT PRE VZDELÁVANIE, PREDPISY, SPRÁVU A NÁRODNOSTNÉ MENŠINY – NÁRODNOSTNÉ SPOLOČENSTVÁ**

|  |  |
| --- | --- |
| Číslo:128-451-931/2016-01  Nový Sad 02. marca 2016 | POKRAJINSKÝ TAJOMNÍK  Mihály Nyilas |
|  |  |